相請不如偶遇 飲杯先啦衰鬼！
2024年05月06日 12:43
東網電視
更多新聞短片
今早希斯(左)與潘頓在烽火台門口相遇，立即傾個喋喋不休，話題自然不離合作馬「飲杯」。
昨日田戰希斯起個靚孖，連贏3期之餘，更達成在港600W的新里程碑，觀乎希廐於周三谷戰的排陣依然強橫，絕對有力接捧數胡，睇走勢好快可打入練馬師榜Big4。今早希廐全線參戰馬被安排在大圈操練，希斯全朝騰出騰入好多轉，搏殺舉動毫不避嫌。
特別在6時左右，當「飲杯」由助手完成快跳後，身在烽火台的希斯打算啟程折返機坪接馬時，卻突然在門口遇到此駒的出賽騎師潘頓，結果兩人好有默契地停低密斟，並顯得難捨難離，鏡頭夠晒矚目，期間見練者講到笑晒口，看來也很滿意「飲杯」的操練狀態。需知此駒早於1月20日曾由潘一哥試過一次谷閘，並能快閘兼貫注到尾，僅以鼻位見負得第2，見好即收，故今勻初跑谷草絕非無的放矢，難怪騎者仍鍥而不捨，值得信賴！